
Συνάντηση Διοικητικού Συμβουλίου ΣΕΣ με Δήμαρχο Αθηναίων για τον «Μεγάλο Περίπατο»


Το Διοικητικό Συμβούλιο του Συλλόγου Ελλήνων Συγκοινωνιολόγων συναντήθηκε την Παρασκευή 19 Ιουνίου 2020 με τον Δήμαρχο Αθηναίων κ. Μπακογιάννη με αφορμή το υπό υλοποίηση σχέδιο του “Μεγάλου Περιπάτου” στην Αθήνα.

Κατά τη διάρκεια της συνάντησης, παρουσιάστηκαν στον Δήμαρχο οι θέσεις του Συλλόγου όπως αυτές αποτυπώθηκαν στο αντίστοιχο Δελτίο Τύπου, μεταφέρθηκε η στήριξη στην επιτυχία του εγχειρήματος και επισημάνθηκαν επιμέρους προβληματισμοί κατά την εφαρμογή των παρεμβάσεων. Ο  Δήμαρχος Αθηναίων ενημέρωσε τους εκπροσώπους του Συλλόγου για τον προγραμματισμό των παρεμβάσεων και τα επόμενα βήματα υλοποίησης του έργου.

Αποφασίστηκε να συνεχιστεί η στενή επαφή του Συλλόγου με τον Δήμο Αθηναίων και να πραγματοποιηθεί εκ νέου συνάντηση σε εύλογο χρονικό διάστημα.

